钦定古今图书集成/明伦汇编/氏族典/第066卷 > 《苏州府志》 > 朱建
## 钦定古今图书集成/明伦汇编/氏族典/第066卷 > 《苏州府志》 > 朱建

按《汉书朱建传》：“建，楚人，尝为淮南王黥布相。布欲反，
谏止不听。汉既诛布，赐建号平原君，徙长安。为人辨
有口，刻廉刚直。辟阳侯得幸吕太后欲知建，建不肯
见。及建母死，贫未有以发丧，辟阳侯乃奉百金裞列
侯贵人，以辟阳侯故往赙，凡五百金。久之，或毁辟阳
侯，惠帝欲诛之，建求见孝惠幸臣闳籍孺，以计出辟”
阳侯，孝文时，淮南厉王杀辟阳侯。孝文闻建为其策，
使吏捕治，建自刭。帝惜之，召其子，拜中大夫。使匈奴，
单于无礼，骂单于，遂死匈奴中。